
O firmă cu un angajat a luat 13 contracte de 3,5 
milioane de lei în ultimii doi ani de la CSM 
Constanţa, club condus de ginerele trădătorului 
Talpeș 

Clubul Sportiv Municipal Constanţa, aflat în subordinea primăriei, a cheltuit în 
ultimii trei ani aproximativ 3,5 milioane de lei pentru promovare și publicitate, 
transmite Info Sud-Est. Banii au ajuns la aceeași firmă, cu un singur angajat, și au 
început să curgă din perioada în care actualul șef al clubului, Andrei Talpeș, 


ginerele trădătorului de ţară loan Talpeș, a promovat concursul de conducere 
organizat de Primăria Constanţa. 


Cea mai recentă achiziţie de la CSM Constanţa a fost încheiată în luna martie 2024, 
când firma Stan Creative Studio a obținut un contract de peste un milion de lei (fără 
TVA), pentru servicii de promovare și organizare a evenimentelor sportive, pe o 
perioadă de zece luni (martie — decembrie 2024), după cum se precizează în caietul 
de sarcini al achiziţiei. 


13 contracte în doi ani, acordate direct sau prin procedură offline pentru Stan 
Creative Studio 


CSM Constanţa a încheiat, în ultimii doi ani, 13 contracte în valoare totală de 3,5 
milioane lei cu Stan Creative Studio SRL, firmă administrată de George 
Stan(fotograf de nunţi). Obiectul contractelor era promovarea sau organizarea de 
evenimente. Din cele 13 contracte, 10 au fost atribuite direct, iar trei prin licitaţie, dar 
fără a fi publicate pe platforma de achiziţii publice, ci organizate prin procedură 
proprie offline. La toate licitaţiile a participat același singur ofertant: Stan Creative 
Studio. 


Primul contract a fost încheiat în august 2022, când președinte interimar al CSM era 
Andrei Talpeș. O lună mai târziu, Talpeș a promovat concursul pentru ocuparea 
postului de director al CSM Constanţa. 


Talpeș, în calitate de director al CSM, este anchetat de DNA Constanţa în același 
dosar în care este anchetat și primarul PNL Vergil Chiţac. ISE a scris despre cum 
dosarul a fost returnat procurorilor de la Constanţa de către conducerea centrală a 
DNA. Înainte de a lua contractele de la CSM, firma cu un singur angajat a avut o cifră 
de afaceri de șase ori mai mică. 


Firma cu un angajat a mai încheiat contracte și cu Federaţia Română de Box, 
Federaţia Română de Lupte și Federaţia Română de Gimnastică, în valoare totală 


de aproximativ 64.000 de lei, fără TVA. 


e Citește articolul integral pe Info Sud-Est. 

Cimpoi Adrian 

Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Sondaj Avangarde: Dacă duminică ar 
fi alegeri — Piedone — 44%, Nicușor 
Dan — 27%, Cătălin Cîrstoiu — 16%, 
Mihai Enache (AUR) — 10% 

Un sondaj făcut de Avangarde la comanda Digi24 arată că dacă 
duminică ar fi alegeri, bucureştenii ar vota Cristian Popescu 
Piedone cu 44%, Nicuşor Dan - 27%, Cătălin Cîrstoiu - 16%, Mihai 
Enache (AUR, 10%). 


Sondajul mai arată că dacă Piedone nu ar candida, Nicuşor Dan ar 
câştiga primăria Capitalei cu 41%, urmat de Cătălin Cîrstoiu cu 
29% şi Mihai Enache - 27%. 


Din punct de vedere al încrederii pe care o acordă bucureştenii, 
sondajul arată că fostul primar PSD Gabriela Firea înregistrează cel 
mai mare procent negativ, de 70% (din notorietate 100%), urmată 
de Sebastian Burduja (66%, dar dintr-o notorietate redusă), 


= iza nsi m. Vu =A ——n1 = Li ..V Imanzsi 


Nicuşor Dan (61%), Catalin Cirstoiu (5 /%) hobert Negoiţa (53%), 
Daniel Băluţă (51%), Cristian Popescu Piedone (38%). 


În acelaşi sondaj, bucureştenii şi-au exprimat nemulţumirile 
(întrebări deschise) în raport cu viaţa pe care o trăiesc în 
Bucureşti: 18% aglomeraţia în trafic, 18% spitale, 13% 
infrastructura rutieră, 11% educaţie, şcoli, grădiniţe, creşe, 7% 
locuri de parcare, 6% mizeria, 5% parcuri, 5% drogurile, 
căldura/termoficarea nu a fost menţionată de bucureşteni într-un 
număr semnificativ, drept pentru care a fost notată la “Altele”, 
alături de alte teme minore menţionate de bucureşteni. 


Sondajul a fost realizat faţă în faţă, la domiciliile bucureştenilor, 
imediat după anunţarea candidaturii lui Cătălin Cîrstoiu, a 
precizat Marius Pieleanu, directorul casei de sondare Avangarde. 

